|  |  |
| --- | --- |
| **ΔΗΜΟΣ ΣΤΥΛΙΔΑΣ-ΤΜΗΜΑ ΠΟΛΙΤΙΚΗΣ ΠΡΟΣΤΑΣΙΑΣ**  Πληρ. : Δ. Ψάρρης, Κ. Στίγκα, Σ. Καυκάς  Τηλέφ. : 6944730986, 2238350125, 2238350121  Email :dpsarris410@gmail.com, [k.stiga@stylida.gr](mailto:k.stiga@stylida.gr), kaukas@stylida.gr | Στυλίδα, 8 Φεβρουαρίου 2023 |
|  |

**ΔΕΛΤΙΟ ΤΥΠΟΥ**

**ΘΕΜΑ : «ΝΕΑ ΕΠΙΚΑΙΡΟΠΟΙΗΣΗ ΕΚΤΑΚΤΟΥ ΔΕΛΤΙΟΥ ΕΠΙΚΙΝΔΥΝΩΝ ΚΑΙΡΙΚΩΝ ΦΑΙΝΟΜΕΝΩΝ»**

Σύμφωνα με την επικαιροποίηση του 2/2023, έκτακτου δελτίου επικίνδυνων καιρικών φαινομένων που εκδόθηκε σήμερα 08-02-2023/1200 B από την ΕΜΥ/ΕΜΚ και τα τελευταία προγνωστικά στοιχεία**)**

Ισχύουν αναλυτικά τα παρακάτω:   
  
**Για σήμερα Τετάρτη (08/02/2023)**  
1) Θα συνεχιστούν οι χιονοπτώσεις ή το χιονόνερο στα ανατολικά και νότια. Στην ανατολική Μαγνησία, την κεντρική και βόρεια Εύβοια, τη Φθιώτιδα και τη Βοιωτία προβλέπεται κατά τόπους ένταση των φαινομένων μέχρι και τις απογευματινές ώρες.  
  
2) Ειδικά για την Αττική προβλέπεται χιονόνερο και παροδικές χιονοπτώσεις οι οποίες θα είναι κατά διαστήματα πιο πυκνές μέχρι τις πρώτες απογευματινές ώρες κυρίως στα βόρεια.  
  
**Για αύριο Πέμπτη (09/02/2023)**  
  
Οι χιονοπτώσεις προβλέπεται να συνεχιστούν στις Σποράδες, την ανατολική Θεσσαλία, την Εύβοια, την ανατολική Στερεά. Ειδικότερα στην ανατολική Μαγνησία, την κεντρική και βόρεια Εύβοια, τη Φθιώτιδα και τη Βοιωτία προβλέπεται κατά τόπους τα φαινόμενα να είναι έντονα μέχρι τις μεσημβρινές ώρες.  
  
Επιπροσθέτως ισχυρός παγετός θα σημειωθεί στα κεντρικά και βόρεια ηπειρωτικά ημιορεινά-ορεινά, ο οποίος στα βορειοδυτικά θα είναι κατά τόπους ολικός (καθ όλη τη διάρκεια της ημέρας αρνητικές θερμοκρασίες).  
  
Περισσότερες λεπτομέρειες για την εξέλιξη της κακοκαιρίας θα υπάρχουν στην ανάλυση της καιρικής κατάστασης, καθώς επίσης στα τακτικά και έκτακτα δελτία καιρού, στην ιστοσελίδα της ΕΜΥ  
([www.emy.gr](http://www.emy.gr)) και το λογαριασμό της στο twitter (@EMY\_HNMS). Επισημαίνεται ότι τα έκτακτα δελτία επικαιροποιούνται τουλάχιστον ανά δωδεκάωρο.

**Ο ΑΝΤΙΔΗΜΑΡΧΟΣ ΠΟΛΙΤΙΚΗΣ ΠΡΟΣΤΑΣΙΑΣ**

**ΨΑΡΡΗΣ ΔΗΜΗΤΡΙΟΣ**